Matti Sarmela

Matti Eljas Sarmela (s. 6. huhtikuuta 1937 Hollola) on suomalainen kulttuuriantropologi. Sarmela toimi Helsingin yliopistossa yleisen kansatieteen professorina vuosina 1973–1981, sosiaaliantropologian professorina vuosina 1981–1988 ja kulttuuriantropologian ensimmäisenä vakinaisena professorina vuosina 1988–2000. Hän oli myös kulttuuriantropologian oppiaineen perustaja. 

Sarmela johti Suomen Antropologisen Seuran perustamista ja aloitti seuran lehden "Suomen Antropologi ‒  Finlands Antropologi" julkaisemisen 1976. Hän on ollut mukana Suomen valtion komiteassa ja Helsingin kaupungin toimikunnassa, joiden työn tuloksena Suomeen perustettiin Kulttuurien Museo.     

Sarmelan keskeisin tutkimusalue on ollut suomalaisten ja thaimaalaisten paikalliskulttuurien rakennemuutos. Hänen mukaansa yhteisöjen niin kuin yksilönkin kulttuuri on sopeutumista tulevaisuuteen, siihen ympäristöön, jonka perustekniikka kulloinkin luo. Kun vallitseva tekniikka muuttuu, syntyy vähitellen kokonaan uusi kulttuurijärjestelmä; muutosprosessin aikana kaikki aikaisemmat kulttuurirakenteet menettävät merkityksensä ja katoavat. Muutos koskee kaikkia elämänalueita, myös yhteisöjen arvoja, etiikkaa, elämänarvoja ja ideologioita. Teoksessa "Rakennemuutos tulevaisuuteen" Sarmela on seurannut kulttuurien rakennemuutoksia  keräilijä-metsästäjien yhteisöstä nykypäivään ja teoksessa ”Postlokaalinen kulttuuri” ennakoinut  rakennemuutosta nykyisistä valtiokulttuureista tulevaisuuden digitaaliseen maailmankulttuuriin. Hänen mukaansa digitaalitekniikka tekee mahdolliseksi universaalin, planetaarisen kulttuurijärjestelmän, josta katoavat kaikki paikalliset, kollektiiviset rakenteet. Digitalisaatio voi synnyttää totalitaarisen ympäristökulttuurin, jossa ihminen, ympäristö ja tulevaisuus ovat globaalien teknosysteemien täydellisessä valvonnassa.

Hän on tutkinut myös muun muassa suomalaisia häätapoja, karhuperinnettä, vuotuisia juhlia (juhlatulia, kirkkomessuja ja kirkkopyhiä, kihupyhiä, praasnikoita), nuorten seurustelua ja suomalaista haltiauskoa. Lisäksi hän on kehittänyt kulttuuriperinteen kvantitatiivisen tutkimuksen ja kartoituksen teoriaa.

Julkaisut
 Reciprocity systems of the rural society in the Finnish-Karelian culture area: With special reference to social intercourse of the youth. Helsinki: Suomalainen tiedeakatemia – Academia scientiarum Fennica 1969.  (FF Communications No. 207, ISSN 0014-5815.) – Väitöskirja Helsingin yliopisto. 
 Perinneaineiston kvantitatiivisesta tutkimuksesta. Helsinki: SKS, Suomalaisen Kirjallisuuden Seura 1970.  (Tietolipas 65, ISSN 0562-6129.) 
 Ethnologisches Ortschafts- und Dorfregister des finnischen Sprachgebiets in Finnland, Karelien, Ingermanland, Norrbotten, Finnmark und auf der Halbinsel Kola. Nissilä, Viljo,; Sarmela, Matti; Sinisalo, Aino. Julk. Atlas der finnischen Volkskultur & Finnisches Namenarchiv. Helsinki: SKS  1970. (Studia Fennica 15.) 
 Johdatus yleiseen kulttuuriantropologiaan: ihminen ja yhteisöt cross-cultural -tutkimuksen valossa. Helsinki: Helsingin yliopisto, Kansanrunoustieteen laitos 1972.  (Helsingin yliopiston Kansanrunoustieteen laitoksen toimite 3, ISSN 0356-9640.) 
 Antropologia Suomessa 1976. Toimituskunta: Matti Sarmela ja muut. Helsinki: SAS 1977. (Suomen Antropologisen Seurantoimituksia 1, ISSN 0356-0481.)
 Paikalliskulttuurin rakennemuutos: raportti Pohjois-Thaimaan riisikylistä. Structural change in local culture: de-localization and cultural imperialism in rural North Thailand. Helsinki: SAS 1979. (SAS toimituksia 6, ISSN 0356-0481.)  .
 Pohjolan häät, toim. Matti Sarmela. Helsinki: SKS 1981. (Tietolipas 85, ISSN 0562-6129.) .  .
 Kirjoituksia kulttuuriantropologiasta. Helsinki: SAS 1984.  (SAS toimituksia 15, ISSN 0356-0481. SKS Tietolipas 96, ISSN 0562-6129.) .
 Neljä pohjoista yhteisöä: kuvaraportti kolmesta kylästä ja Suomen mustalaisista, toim. Matti Sarmela; kuvat: Matti Saanio, Mikko Savolainen. Johdanto, artikkeleita, kuvatekstit, taitto Matti Sarmela; artikkeleita Olli Alho, Tapio Periäinen. Helsinki: Otava 1984. .
 Information technology and structural change in local cultures.  Eero Julkunen and Matti Sarmela. Helsinki: Finnish National Commission for Unesco 1987. (Suomen Unesco-toimikunnan julkaisuja 39.) .
 Paikalliskulttuurin rakennemuutos: raportti Pohjois-Thaimaan riisikylistä. Helsinki: SAS 1988. (SKS Tietolipas 109, ISSN 0562-6129. SAS toimituksia 21, ISSN 0356-0481.) .
 Rakennemuutos tulevaisuuteen: postlokaalinen maailma ja Suomi. Helsinki: WSOY 1989. . Uusi painos Helsinki: Matti Sarmela 2007. E-kirja  (PDF),  (CD-ROM).
 Eläinten ETYK: eläinten tulevaisuus ihmisen kulttuurissa. Toim. Matti Sarmela;  Vihreä elämänsuojelun liitto. Helsinki: Aquarian 1991. .
 Suomen perinneatlas. Suomen kansankulttuurin kartasto 2. Helsinki: SKS 1994. (SKS toimituksia 587, ISSN 0355-1768.) . 
 Finnische Volksüberlieferung.  Atlas der Finnischen Volkskultur 2.  Münster: Waxmann 2000. .
 Kohtalon lait eivät katoa: elämää Pohjois-Thaimaan kylissä. Helsinki: SKS  2004.  (SKS toimituksia 980, ISSN 0355-1768. SAS julkaisuja .) .
 Laws of destiny never disappear: culture of Thailand in the postlocal world I-III.  Helsinki: Matti Sarmela 2005. Ebook  (PDF),  (HTML),  (CD ROM).
 Suomen perinneatlas. Suomen kansankulttuurin kartasto 2. Helsinki: Matti Sarmela 2007. 2. uudistettu painos, e-kirja  (PDF, saatavana pdf-julkaisuna; huom. 55,3 MB ),  (CD-ROM). 
 Kehitysuskon kansa: kirjoituksia ihmisestä ja tulevaisuudesta.  Helsinki: Matti Sarmela 2007. e-kirja  (PDF),  (CD-ROM).
 Finnish folklore atlas. Ethnic Culture of Finland; 2.  Helsinki: Matti Sarmela 2009.  2nd. printing (translated by Annira Silver). E-book  (PDF),  (CD-ROM).
 Postlokaalinen kulttuuri: kehityksen finalisaatio. Postlocal culture. Finalization of development. Helsinki: Matti Sarmela 2012.  English summary, 60 pp. e-kirja/book,  (PDF),  (CD-ROM).
 Kuvaraportti Thaimaasta I−III. Lampangin kaupunki ja ympäristökylät. Vuosilta 1972−1999. (Photo Report from Thailand I−III. Lampang province, North Thailand. From years 1972−1999.)  Total 3062 diakuvaa/slides. Osa I.  1972-1973   (PDF). Osa II. 1984-1985  (PDF). Osa III. 1998-1999  (PDF). Helsinki: Matti Sarmela 2019. E-kirja  (www.sarmela.net)

 Palkinnot ja tunnustukset 
 Tieto-Finlandia 1995 teoksesta Suomen perinneatlas (1994)

 Lähteet 

Aiheesta muualla
 Matti Sarmelan kotisivu.

Luokka:Suomalaiset antropologit
Luokka:Suomalaiset etnologit
Luokka:Helsingin yliopiston professorit
Luokka:Vuonna 1937 syntyneet
Luokka:Elävät henkilöt
Luokka:Suomalaiset professorit